recursal/SuperWikiNEXT-32B huggingface dataset:
**ஜிம்மி ஏஞ்செல்** (*James Crawford "Jimmie" Angel*, 1899 ஆகத்து 1 - 1956 திசம்பர் 8) அமெரிக்க வானூர்தி வலவன் ஆவார். வெனிசுலாவில் உள்ள உலகிலேயே உயரமான அருவிக்கு இவர் பெயர் சூட்டப்பட்டு ஏஞ்சல் அருவி என அழைக்கிறார்கள். அமெரிக்காவில் மிசூரி மாநிலத்தில் உள்ள செடார்
பள்ளத்தாக்கில் பிறந்தார். 1920 களில் இவரை ஜிம்மி என்று செல்லமாக அழைத்தனர்.

வெனிசுலாவில் கிரான் சபானாவில் அவுயன்டிபு மலையின் உச்சியிலிருந்து விழும் அருவியை இவர் தாதுப் பொருள் இடத்தைத் தேடி வானூர்தியில் பறக்கும்போது 1933 நவம்பர் 18 இல் கண்டுபிடித்தார். வெளி உலகிற்கு இத்தகைய அருவி ஒன்று இருப்பது தெரியாமல் இருந்தது. ஜிம்மி ஏஞ்செல் இந்த அருவியைக் கண்டுபிடித்ததால் ஏஞ்சல் அருவி எனப் பெயர் ஏற்பட்டது.

இறப்பு
------

1956 ஏப்பிரல் 17 இல் பனாமாவில் வானூர்தியைத் தரையில் இறக்கும்போது, ஜிம்மி ஏஞ்சல் தலையில் அடிபட்டுக் காயமடைந்தார். அந்த நிகழ்வுக்குப் பின்னர் மாரடைப்பு நோயினாலும் நிமோனியாவினாலும் பாதிக்கப்பட்டு பனாமா நகரில் மருத்துவமனையில் காலமானார். இவருடைய இரண்டு மகன்கள் ஏஞ்சல் அருவிக்குச் சென்று ஜிம்மி ஏஞ்செல்லின் உடலின் சாம்பலை அவருடைய விருப்பத்தின் பேரில் அருவியில் தூவினார்கள்.

மேற்கோள்
--------

1. ↑  "Plane Pilot Sights Highest Waterfall in World." *Popular Science*, April 1938, p. 37.
2. ↑  Angel, Karen (2012). "Why the World’s Tallest Waterfall is Named Angel Falls". *Terrae Incognitae* **44** (1): 16–42. doi:10.1179/0082288412Z.0000000003.
3. ↑
பொதுவாக கடவுச்சொல் என்பது ஒரு அங்கீகரிக்கபட்ட பயனரை அனுமதிப்பதற்காக பயன்படுத்தப்படும் ஒரு ரகசிய சொல் அல்லது சரம்.இணையத்தில் ஒரு பயனரை அங்கீகரிக்கும் முறை சுலபமாக இருக்கும் அல்லது மிகவும் கடுமையாக இருக்கும்.அசுர வேகத்தில் வளர்ந்து வரும் பல வகையான தொழில்நுட்பத்தால் , இன்னொருவருடைய கடவுச்சொல்லை ஒரு அங்கீகரிக்கபடாத நபர் திருடுவது எளிமையான செயலாக உள்ளது. ரகசியமான அந்த கடவுச்சொல்லை திருடுவதற்காக பல்வேறு வழிமுறைகளை இணையத்திலே நாம் காண முடியும்.பயனர்கள் பெரும்பாலும் உரை கடவுச்சொற்கள், கைரேகை பதிவுகள் அல்லது கருவிழிப் பதிவுகள் மூலமாக அங்கீகரிக்கப்படுகிறார்கள்.இதில் நம் உடலின் உள்ள அடையாளங்கள் மூலமாக அங்கீகரிக்கப்டும் முறை மேற்சொன்ன "கடவுச்சொல் திருடர்களை" தடுப்பதற்காக கண்டுபிடிக்கபட்ட வழிமுறை.மேலும் அதை எல்லா இடங்களிலும் பயன்படுத்துவது சிறிது கடினம்.ஏனெனில் உடலின் அடையாளங்களை உள்வாங்கி அங்கீகரிக்க தனிப்பட்ட இயந்திரங்கள் உள்ளன.அவற்றை பொருத்தி பயன்படுதுவதற்கு வல்லுனர்களின் உதவி தேவை.ஆனால் உரை கடுச்சொற்களை எளிதாக பயன்படுத்தலாம்.இப்பொழுதும் உரை கடவுச்சொற்களை எளிமையாக உரிய வழிமுறைகள் மூலமாக கண்டுபிடிக்க இயலும்.இத்தகைய செயல்களை தடுக்கும் விதமாக முப்பரிமாண கடவுச்சொல் என்னும் புதிய முறை கண்டுபிடிக்கபட்டுள்ளது.
 இந்த முப்பரிமாண கடவுச்சொல் தொழில்நுட்பம் பயனரை சுவாரஸ்யமான முறையில் அங்கீகரிக்கிறது.பயனரின் சுய விருப்பத்தின் அடிப்படையில் மட்டுமே எந்த கடவுச்சொல்லும் உருவாக்கபடுகிறது.ஆனால் இந்த புதிய முறை, உரை வடிவிலான கடவுச்சொல்லை பயன்படுத்தாததே இதனுடைய பலம்.உரை வடிவிலான கடவுச்சொல் மனித நினைவகம் சார்ந்த தொழில்நுட்ப முறை.இவை எளிதாக நினைவில் கொள்ளும் வகையில் தான் பெரும்பாலும் உருவாக்கப்படும். முப்பரிமாண கடவுச்சொல் தொழில்நுட்பம் பயனரை முதலில் வரைகலை பயனர் இடைமுகத்திற்கு கொண்டு செல்லும்.இந்த வரைகலை பயனர் இடைமுகதிற்குள் நுழைவதற்கு ஒரு உரை கடவுச்சொல் தேவை.அந்த இடைமுகதிற்குள் நுழைந்தவுடன் ஒரு முப்பரிமாண மெய்நிகர் அறை நம்முடைய கணினி திரையில் தோன்றும்.அந்த அறையில் பலவகையான பொருட்கள் ,உபகரணங்கள் முதலியன தனிப்பட்ட பண்புகளுடன் அமைக்கப்பட்டு இருக்கும்.ஒரு பயனர் அந்த மெய்நிகர் அறையில் உள்ள விஷயங்களோடு தன்னை தக்கவாறு தொடர்பு படுத்திக்கொள்வார்.அந்த முப்பரிமாண மெய்நிகர் அறையில் இருக்கும் ஒவ்வொரு பொருளையும் மூன்று பரிமாணங்களில் நகர்த்த முடியும்.அந்த வெளியில் உள்ள எல்லா பொருட்களுக்கும் இந்த பண்பு பொருந்தும்.உதாரணத்திற்கு,அந்த மெய்நிகர் வெளியில் பயனர் ஒரு புத்தகத்தை இடப்பக்கமாக நகர்த்துகிறார் என்று வைத்துக்கொள்வோம்.அவர் நகர்த்திய அந்த புத்தகம் அமைந்த இடத்தின் ஒருங்கிணைந்த முப்பரிமாண அளவு கடவுச்சொல்லாக பயன்படுத்தபடும்.இதை வைத்து அந்த பயனர் அங்கீகரிக்கப்படுவார்.இந்த மெய்நிகர் வெளியை நம்முடைய விருப்பதிற்கு ஏற்றவாறு சுவாரசியமாகவும் வடிவமைக்கலாம்.இதில் நாம் உயிரியளவுத் தொழில்நுட்பதையும் பயன்படுத்தலாம்.இதில் நாம் பலவகையான நிலைகளையும் உட்படுத்தலாம். இவ்வகை தொழில்நுட்பம் கடவுச்சொல்லை எளிதாக நினைவில் வைத்துகொள்ள ஏதுவாகவும் மற்றும் அதனுடைய பாதுகாப்பை பண்மடங்கு அதிகரித்தும் தன்னுடைய தனித்தன்மையை நிலைநாட்டுகிறது.இத்தொழில்நுட்பம் மூலம் கீழ்க்கண்ட தேவைகள் பூர்த்தியாகின்றன.

1)இந்த புதிய முறை கடவுச்சொல்லை எளிதாக நினைவில் வைத்துகொள்வதற்கும் ,மற்றவர்களை ஊடுருவமல் தடுப்பதற்கும் உதவுகிறது.
2)இவ்வகையான கடவுச்சொற்களை நாம் காகிதத்தில் எழுதவோ,பிறரிடம் பகிர்ந்து கொள்வதோ அவ்வளவு எளிதல்ல.
3)இந்த புதிய முறை கடவுச்சொல்லை எளிதாக மாற்றுவதற்கும் ,திரும்பப்பெறுவதற்கும் வழிவகை செய்துள்ளது.

இவ்வகை தொழில்நுட்பம் கடவுச்சொல் பாதுகாப்பிர்க்கு பெரிதும் உதவுகிறது.மேலும் கடவுச்சொல் திருடர்களை தடுக்கவும் வழிவகை செய்துள்ளது.
மாலை நேரத்தில்  ஹரனின் படித்துறை, அரித்துவார்
**ஹரனின் படித்துறை** *(Har Ki Pauri)* (இந்தி: हर की पौड़ी), வட இந்தியாவில் உள்ள உத்தராகண்ட் மாநிலத்தின் அரித்துவார் நகரத்தில் பாயும் கங்கை ஆற்றின் கரையில் அமைந்த புகழ் பெற்ற படித்துறைக்கு ஹரனின் படித்துறை என்பர்.

பெயர்க் காரணம்
--------------

வடமொழியில் **ஹரன்** என்பதற்கு சிவன் என்றும் **பௌரி** என்பதற்கு படித்துறை என்றும் பொருளாகும்.

சிறப்புகள்
----------

 ஹரனின் படித்துறையின் ஒரு கல்லில் ஹரியின் பாதங்கள் பொறிந்துள்ளது.

விழாக்கள், பூஜைகள்
------------------

கங்கை ஆறு மலையிலிருந்து இறங்கி, முதலில் அரித்துவார் சமவெளியில் பாய்கிறது.
அரித்துவாரில் பாயும் கங்கை ஆற்றின் மேற்கு கரையில் உள்ள ஹரனின் படித்துறையில் நாள்தோறும் மாலை ஆறு மணி அளவில், வாரணாசியில் நடைபெறுவது போன்று, கங்கா ஆரத்தி பூஜை நடைபெறுகிறது.
மேலும் 12 ஆண்டுகளுக்கு ஒரு முறை ஹரனின் படித்துறையில் உலகப் புகழ் பெற்ற கும்பமேளா நடைபெறுகிறது.

ஹரனின் படித்துறையில் மாளவிய தீபம் மற்றும் பிர்லா கோபுரம், 1936

இதனையும் காண்க
--------------

* அரித்துவார்
* கங்கா ஆரத்தி

மேற்கோள்கள்
-----------

1. ↑  Haridwar *The Imperial Gazetteer of India, 1909, v. 13, p. 52.*

விக்கிமீடியா பொதுவகத்தில்,  
 ***ஹரனின் படித்துறை***   
என்பதின் ஊடகங்கள் உள்ளன.
வேதியியலில் **முப்பிணைப்பு** அல்லது **மும்மைப் பிணைப்பு** *(Triple bond)* என்பது இரண்டு அணுக்களுக்கு இடையேயான ஒரு வேதிப் பிணைப்பு வகையாகும். வழக்கமாக சகப்பிணைப்பு வகையிலான ஒற்றைப் பிணைப்புகளில் இரண்டு பிணைப்பு எலக்ட்ரான்கள் மட்டுமே பங்கேற்கும். ஆனால், முப்பிணைப்பில் ஆறு பிணைப்பு எலக்ட்ரான்கள் பங்கேற்கின்றன. இரண்டு கார்பன் அணுக்களுக்கிடையே காணப்படும் இத்தகைய முப்பிணைப்பைப் பொதுவாக ஆல்க்கைன்களில் காணமுடியும். இவைகளைத் தவிர சயனைடுகள் மற்றும் சமசயனைடுகள் போன்ற வேதி வினைக்குழுக்கள் இத்தகைய முப்பிணைப்புகளைக் கொண்டுள்ளன. இருநைட்ரசன் மற்றும் கார்பன் ஓராக்சைடு போன்ற ஈரணு மூலக்கூறுகளும் இவ்வகை முப்பிணைப்புகளைக் கொண்டுள்ளன. அடிப்படை வேதி வாய்ப்பாட்டில் இரண்டு அணுக்களுக்கு இடையேயான முப்பிணைப்பை அவற்றின் குறியீடுகளுக்கு இடையில் மூன்று சிறிய இணைகோடுகள் வரைந்து குறிப்பிடுவர்(≡). முப்பிணைப்பை அடையாளப்படுத்த உதவும் கருவியாக அச்சுக்கலையிலும் இந்தக் குறியீடே பயன்படுகிறது.

முப்பிணைப்புகள் இரட்டைப் பிணைப்பு மற்றும் ஒற்றைப் பிணைப்புகளைவிட வலிமையானவையாகும். குறுகிய பிணைப்பு நீளம் கொண்ட முப்பிணைப்பின் பிணைப்பு வரிசை 3 ஆகும்.

|  |  |  |
| --- | --- | --- |
|  |  |  |
| அசிட்டிலீன், H−C≡C−H | சயனோசன், N≡C−C≡N | கார்பன் ஓராக்சைடு, C≡O |
| **முப்பிணைப்பு உள்ள வேதியியல் சேர்மங்கள்** |

அ== பிணைப்பு உருவாதல் ==

இவ்வகையான முப்பிணைப்பை சுற்றுப்பாதை இனக்கலப்பு விளக்குகிறது. உதாரணத்திற்கு அசிட்டிலீனை எடுத்துக் கொண்டால், ஒவ்வொரு கார்பன் அணுவும் இரண்டு sp சுற்றுப் பாதைகள் மற்றும் இரண்டு p சுற்றுப்பாதைகளைப் பெற்றுள்ளன. (1s2 2s2 2px1 2px2) இரண்டு sp சுற்றுப்பாதைகளும் 180 பாகை கோணத்தைக் கொண்டு நேரியலாக x அச்சை நிரப்புகின்றன. (காட்டீசியன் ஆள்கூற்று முறைமைத் திட்டம்). p சுற்றுப்பாதைகள் y மற்றும் z அச்சுகளுக்கு மேல் நேர்குத்தாக உள்ளன. இரண்டு கார்பன் அணுக்களும் ஒன்றையொன்று அணுகும்போது அவற்றின் sp சுற்றுப்பாதைகள் மேற்பொருந்தி சிக்மா பிணைப்புகளை sp-sp உருவாக்குகின்றன. அதேநேரத்தில் pz சுற்றுப்பாதையும் ஒன்றை ஒன்று அணுகி மேற்பொருந்தி pz-pz பிணைப்பு அதாவது பை பிணைப்பை உருவாக்குகின்றன. இதைப்போலவே அடுத்த இணையான pz சுற்றுப்பாதையும் மேற்பொருந்தி மேலும் ஒரு pz-pz பிணைப்பை உருவாக்குகிறது. இதனால் இறுதியாக ஒரு சிக்மா பிணைப்பும் இரு பை பிணைப்புகளும் உருவாகின்றன.
வளைத்த பிணைப்பு மாதிரியில் மூன்று sp3 மடல்கள் ஒரு பை பிணைப்பின் தேவையில்லாமலேயே முப்பிணைப்பை உருவாக்கிவிடுகின்றன.

மேற்கோள்கள்
-----------

1. ↑  March, Jerry (1985), *Advanced Organic Chemistry: Reactions, Mechanisms, and Structure* (3rd ed.), New York: Wiley, ISBN 0-471-85472-7
2. ↑  *Organic Chemistry* 2nd Ed. John McMurry
3. ↑  Pyykkö, Pekka; Riedel, Sebastian; Patzschke, Michael (2005). "Triple-Bond Covalent Radii". *Chemistry - A European Journal* **11** (12): 3511–20. doi:10.1002/chem.200401299. பப்மெட்:15832398.
4. ↑  *Advanced Organic Chemistry* Carey, Francis A. Sundberg, Richard J. 5th ed. 2007
**பண்டிதர் மு. நல்லதம்பி** (13 செப்டம்பர் 1896 - 8 மே 1951) இலங்கையில் அறியப்பட்ட ஒரு தமிழ் அறிஞரும் புலவரும் ஆவார். இவர் நூற்றுக்கு மேற்பட்ட பாடல்களும் பிரபந்தங்களும் இயற்றியுள்ளனர். இலங்கையின் நாட்டுப்பண்ணைத் தமிழில் (சிறீ லங்கா தாயே) மொழிபெயர்த்தார். 1950ம் ஆண்டு இவரால் இலங்கையின் தேசிய கீதம் தமிழ் மொழிக்கு மொழி பெயர்க்கப்பட்டது. அன்றிலிருந்து இன்றுவரை இந்த மொழிபெயர்ப்பு இலங்கையில் தமிழ் பேசும் பிரதேசங்களில் படிக்கப்படுகின்றது. சமுதாய ஊழல்களைக் கண்டித்துப் பல பாடல்களை இவர் பாடியுள்ளார்.

வாழ்க்கைக் குறிப்பு
-------------------

இவர் யாழ்ப்பாண மாவட்டம், வட்டுக்கோட்டையில் சிந்துபுரம் என்ற கிராமத்தில் முருகுப் பிள்ளைக்கும் தங்கம்மையாருக்கம் புதல்வராகப் பிறந்தார். கொழும்பு ஆங்கில ஆசிரியர் பயிற்சிக் கல்லூரியில் இவர் கல்வி கற்ற போது அங்கு தமிழாசிரியராக விருந்த தென்கோவை, பண்டிதர் ச. கந்தையபிள்ளையிடம் இலக்கிய இலக்கணங்களைக் கற்றார். பின்னர் கொழும்பு சாகிரா கல்லூரியில் தமிழாசிரியராகப் பணியாற்றினார். 1940 ஆம் ஆண்டிலே தமிழ்நாடு திருநெல்வேலித் தமிழ்ச் சங்கத்தார் 'முதுதமிழ்ப் புலவர்' என்னும் பட்டம் வழங்கி இவரைக் கௌரவித்தனர். இலங்கைப் பல்கலைக்கழகத்திலே சில ஆண்டுகள் இவர் விரிவுரையாளராகப் பணியாற்றினார்.

இவரது 'மணித்தாய் நாடும் மரதனோட்டமும்' என்ற நூல் மரதனோட்டக் கவிதைப்போட்டியில் முதற் பரிசைப் பெற்றது.

தமிழில் இலங்கை நாட்டுப்பண்
--------------------------

இலங்கையின் நாட்டுப்பண் சிங்கள மொழியில் ஆனந்த சமரக்கோன் என்பவரால் 1940 ஆம் ஆண்டளவில் எழுதப்பட்டது. இதனை நல்லதம்பி சிறீ லங்கா தாயே என்ற தலைப்பில் 1950 ஆம் ஆண்டில் மொழிபெயர்த்தார். 1975 ஆம் ஆண்டு தேசிய பொதுக்கல்வித் தராதரப் பத்திர தமிழ்ப்பாடப் புத்தகத்தில் தேசிய கீதம் தமிழிற் பதியப்பட்டுள்ளது. 1975 தேசிய பொதுக்கல்வித்தராதரப் பரீட்சைக்கான - கர்நாடக சங்கீத பாடத்திட்டத்தின் படி - தேசிய கீதம் தமிழிற் கற்பிக்கப்பட்டுள்ளது. தமிழ் மொழிபெயர்ப்பை அதிகாரபூர்வமாக நீக்க அரசுத்தலைவர் மகிந்த இராசபக்ச தலைமையிலான அமைச்சரவை கலந்துரையாடல்களை டிசம்பர் 2010 இல் நிகழ்த்தியது. இதற்கு இலங்கை தமிழ் கட்சிகளின் எதிர்ப்பை அடுத்து தமிழ் மொழி தேசிய கீதத்தை நீக்கும் எண்ணம் தமக்கு இல்லை என இலங்கை அரசின் அமைச்சர் செனிவரத்ன ஊடகங்கள் மூலம் அறிவித்தார்.

எழுதிய சில நூல்கள்
------------------

* மணித்தாய் நாடும் மரதனோட்டமும்
* மொழிப் பயிற்சி

எழுதிய சில கவிதைகள்
-------------------

* பாரதியார்

உசாத்துணை
---------

1. ↑  The Sri Lankan national anthem of Tamil version is not the exact translation of the Sinhala version. They have included the word Eelam in the Tamil version to refer the Tamil homeland. (ஆங்கில மொழியில்)
2. ↑  வித்தகம் ச. கந்தையபிள்ளை, மகாஜனக் கல்லூரி தமிழ்மன்றம்
3. ↑  ஈழத்துத் தமிழ்க் கவிதைக் களஞ்சியம் பரணிடப்பட்டது 2011-05-03 at the வந்தவழி இயந்திரம், ஆ. சதாசிவம்
4. ↑  Sri Lanka scraps Tamil version of its national anthem
5. ↑  Sri Lanka denies move to ban national anthem in Tamil
6. ↑  Sri Lanka minister denies Tamil national anthem ban, பிபிசி, டிசம்பர் 13, 2010
7. ↑  "மு.நல்லதம்பி". *e-Kalvi* (ஆங்கிலம்). 2020-05-16. 2020-06-14 அன்று பார்க்கப்பட்டது.

வெளி இணைப்புகள்
---------------

* மு. நல்லதம்பியின் நூல்கள் நூலகத்தில்
**ஆரணி அரியாத்தம்மன் தர்மராஜர் கோயில்** தமிழ்நாட்டில் திருவண்ணாமலை மாவட்டம், ஆரணி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அரியாத்தம்மன் சன்னதியும், தர்மராஜர், திரௌபதியம்மன், விநாயகர், சுப்பிரமணியர், துர்க்கையம்மன், நவக்கிரகம், அர்ச்சுனர் போத்தராஜர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி 5ம் வெள்ளிகிழமை முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஜோதிர்மோய் சிக்தர்** (பிறப்பு: டிசம்பர் 11, 1969) ஒரு இந்திய அரசியல்வாதி மற்றும் விளையாட்டு வீராங்கனை. மேற்கு வங்க மாநிலம் கிருஷ்ணாநகரில் இருந்து 14 வது மக்களவைத் தேர்தலில் தேர்ந்தெடுக்கப்பட்டு நாடாளுமன்ற உறுப்பினராக பணியாற்றினார். இந்திய கம்யூனிஸ்ட் கட்சி (மார்க்சிஸ்ட்) உறுப்பினராக இருந்த அவர், 2019 முதல் அகில இந்திய திரிணாமுல் காங்கிரசில் உறுப்பினராக உள்ளார். 2009 மக்களவைத் தேர்தலில் கிருஷ்ணாநகர் தொகுதியில் மீண்டும் போட்டியிட்டார், ஆனால் இரண்டாவது முறையாக நாடாளுமன்றத்திற்கு அவர் தேர்ந்தெடுக்கப்படவில்லை.

நடுத்தர தொலைவு ஓட்டப்பந்தய வீராங்கனையான **ஜோதிர்மோய் சிக்தர்** 1995 ஆசிய தடகள சாம்பியன்ஷிப்பில் 800 மீட்டர் பிரிவில் வெற்றி பெற்றார். 1998 ஆசிய தடகள சாம்பியன்ஷிப் போட்டிகளில் 800 மீ மற்றும் 1500 மீட்டர் போட்டிகளில் வெண்கலப் பதக்கங்களையும், 1998 ல் பாங்காக்கில் நடந்த ஆசிய விளையாட்டுப் போட்டிகளில், இதே பிரிவுகளில் தங்கப் பதக்கங்களையும் வென்றார்.

1998-1999 ஆம் ஆண்டிற்கான ராஜீவ் காந்தி கேல் ரத்னா விருதைப் பெற்ற **ஜோதிர்மோய் சிக்தருக்கு** 2003 ல் பத்மஸ்ரீ விருது வழங்கப்பட்டது. 1995 இல் அர்ஜுனா விருது வழங்கி கெளரவிக்கப்பட்டார்.  அவர் 2019 இல் அகில இந்திய திரிணாமுல் காங்கிரசில் சேர்ந்தார்.

தனிப்பட்ட வாழ்க்கை
------------------

மேற்கு வங்காளத்தின் நாடியா மாவட்டத்தின் டெபகிராமில் குருதாஸ் சிக்தார் மற்றும் நிஹார் சிக்தருக்கு 1969 டிசம்பர் 11ஆம் தேதியன்று ஜோதிமோய் சிக்தர் பிறந்தார். அவள் மேல்நிலை கல்வி வரை கல்வி பயின்றுள்ளார். 1994 பிப்ரவரி 9ஆம் தேதியன்று அவ்தார் சிங்கை மணந்தார் ஜோதிர்மோய் சிக்தர். இந்த தம்பதிகளுக்கு ஒரு மகன் உள்ளார். {| class="wikitable sortable" style=" text-align:center; font-size:95%;" width="71%"

|-
!ஆண்டு
!போட்டி
!இடம்
!நிலை

!குறிப்புகள்
|-

|-
!colspan="5"|Representing  இந்தியா
|-

|rowspan=4|1998
|rowspan=2|Asian Championships
|rowspan=2|Fukuoka, Japan
|bgcolor=cc9966|3rd
|800 m
|-
|bgcolor=cc9966|3rd
|1500 m
|-
|rowspan=2|Asian Games
|rowspan=2|Bangkok, Thailand
|bgcolor=gold|1st
|800 m
|-
|bgcolor=gold|1st
|1500 m
|-
|rowspan=2|1995
|rowspan=2|Asian athletic championship
|bgcolore=gold|Jakarta, Indonesia
|bgcolor=gold|1st 
|800 m
|}

குறிப்புகள்
-----------

1. ↑  Asian Games. GBR Athletics. Retrieved on 2011-08-20.
2. ↑  Asian Championships. GBR Athletics. Retrieved on 2011-08-20.
3. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
4. ↑  "অভিমানেই লাল ছেড়ে তৃণমূলে সোনার মেয়ে". *www.aajkaal.in/*. 24 ஆகஸ்ட் 2019 அன்று மூலம் பரணிடப்பட்டது. 22 December 2019 அன்று பார்க்கப்பட்டது.
5. ↑  "Current Lok Sabha Members Biographical Sketch". *web.archive.org*. 22 June 2006. Archived from the original on 22 ஜூன் 2006. 12 November 2019 அன்று பார்க்கப்பட்டது.CS1 maint: unfit url (link)

வெளி இணைப்புகள்
---------------

* நாடாளுமன்றத்தின் இணையதளத்தில் அதிகாரப்பூர்வ வாழ்க்கை குறிப்புகள்
* உலக தடகளப் பிரிவில் Jyotirmoyee Sikder
**உலுக்னு துடுப்பாட்ட விளையாட்டரங்கம்** (Luhnu Cricket Ground) இந்தியாவின் இமாச்சலப் பிரதேசத்தில் உள்ள பிலாசுபூரில் அமைந்துள்ளது. 1999 ஆம் ஆண்டு இமாச்சலப் பிரதேசத்தின் 16 வயதுக்குட்பட்ட துடுப்பாட்ட வீரர்கள் சம்மு மற்றும் காசுமீர் 16 வயதுக்குட்பட்டோரை எதிர்த்து போட்டியில் விளையாடியதுதான் இந்த அரங்கத்தில் பதிவுசெய்யப்பட்ட முதல் போட்டியாகும்.  2001/02 ரஞ்சி டிராபியில் இமாச்சலப் பிரதேசம் டெல்லியுடன் விளையாடிய போது இந்த மைதானம் அதன் முதல் முதல் தர போட்டியை 2001 ஆம் ஆண்டில் நடத்தியது. அடுத்த பருவத்தில் 2002/03 ரஞ்சி கோப்பை போட்டியில் இமாச்சலப் பிரதேசம் ஐதராபாத்து அணியுடன் விளையாடிய போது மேலும் ஒரு முதல்தர ஆட்டம் நடைபெற்றது.  இவற்றைத் தவிர மேலும் பெரிய போட்டிகள் எதுவும் அங்கு நடத்தப்படவில்லை.

மேற்கோள்கள்
-----------

1. ↑  "Other matches played on Lohnu Cricket Ground, Bilaspur". CricketArchive. 29 October 2011 அன்று பார்க்கப்பட்டது.
2. ↑  "First-Class Matches played on Lohnu Cricket Ground, Bilaspur". CricketArchive. 29 October 2011 அன்று பார்க்கப்பட்டது.

புற இணைப்புகள்
--------------

* ESPNcricinfo இல் உள்ள லோஹ்னு கிரிக்கெட் மைதானம்
* கிரிக்கெட் காப்பகத்தில் உள்ள உலுக்னு துடுப்பாட்ட மைதானம்
**லோக்ரி** (*Locri*) என்பது தெற்கு இத்தாலியின் கலாப்ரியா , ரெஜியோ கலாப்ரியா மாகாணத்தில் உள்ள ஒரு நகரம் மற்றும் *கம்யூன்* (நகராட்சி) ஆகும். இதன் பெயர் பண்டைய கிரேக்க பகுதியான லோக்ரிஸ் என்பதிலிருந்து வந்தது. இன்று இது அயோனியன் கடற்கரையிலும் அதன் மாகாணத்திலும் ஒரு முக்கியமான நிர்வாக மற்றும் கலாச்சார மையமாக உள்ளது.

வரலாறு
------

நடு கிரேக்கத்தில் உள்ள லோக்ரிஸ் என்ற பகுதியில் இருந்து ஓடிவந்த கீழ்மக்கள் சிலர் சேர்ந்து இந்த நகரத்தை உருவாக்கினர் எனப்படுகிறது. இதனாலேயே இது லோக்ரி என்று அழைக்கப்பட்டது. கீழ்மக்களால் உருவாக்கபட்டதால் இது முதலில் ஒழுங்கான சட்டதிட்டங்களைக் கொண்டதாக இருக்கவில்லை. இதனால் தங்கள் நகரத்துக்கு ஒழுங்கான சட்டதிட்டங்களை வகுத்துக் கொடுக்கும்படி , டெல்பி கோயில் பூசாரிகளிடம் விண்ணப்பித்தனர். இந்த விண்ணப்பத்திற்கு இசைய ஜாலூக்கஸ் என்ற முன்னாள் அடிமை கி.மு. 664 ஆம் ஆண்டு நகரத்திற்கான சட்ட திட்டங்களை வகுத்துக் கொடுத்தார். பண்டைய கிரேக்கத்திலேயே முதன்முதலில் எழுத்திலே உருவாக்கப்பட்ட சட்டம் இது ஆகும்.

ஒரு புதிய சட்டத்தை அல்லது ஏற்கனவே உள்ள ஒரு சட்டத்தை மாற்றியமைக்க யாரேனும் முன்மொழிந்தால், அவர் கழுத்தில் கயிற்றுடன் குடியுரிமை மன்றத்தில் நேர் நிற்க வேண்டும். மன்றம் அவரின் முன்மொழிவுக்கு எதிராக வாக்களித்தால், முன்மொழிந்தவர் கழுத்து உடனடியாக நெரிக்கப்படும்.

குறிப்புகள்
-----------

1. ↑  All demographics and other statistics from the Italian statistical institute (Istat)
2. ↑  This anecdote is cited by Edward Gibbon in his discussion of the origin of Roman jurisprudence and of the Twelve Tables in particular in Chapter XLIV of The History of the Decline and Fall of the Roman Empire.
ஒரு நில வள வங்கி  ஒரு சிறப்பு வகையான வங்கியாகும், மற்றும் வைப்புகளை ஏற்று, வணிக கடன்கள் செய்து, மற்றும் அடிப்படை முதலீட்டுகளை  வழங்குதல் போன்ற சேவைகளை வழங்குகிறது. இதன்எ முக்கிய நோக்கம் நிலம், விவசாயம் வளர்ச்சி மற்றும் விவசாய உற்பத்தி அதிகரிப்பது ஆகும். அதன் கிளைகள் மூலம் நேரடியாக உறுப்பினர்களுக்கு நீண்ட கால நிதியை வழங்குகிறது.

வரலாறு
------

முதல் நில வள வங்கி 1920 ல் பஞ்சாப் மாநிலத்தில் ஜங்கில் துவங்கப்பட்டது. பஞ்சாப் மாநிலத்தில் முதன்முதலில்  தொடங்கப்பட்ட போதிலும், 1929 ஆம் ஆண்டில் சென்னையில் நில வள  வங்கி நிறுவப்பட்டது. அது இல்லாமல்,  நில அடமான வங்கிகள், விவசாய வங்கிகள், விவசாய வளர்ச்சி வங்கிகள் நவீன உலகில் நில மேம்பாட்டு வங்கிகள் என அழைக்கப்படுகின்றன.

வகை
---

 நில வள வங்கிகளில்   பல்வேறு வகையான செயல்பாடுகள் உள்ளன. அவைகள் தங்கள் சட்டம் மற்றும் அரசியலமைப்புகளில்  வேறுபடுகின்றன. சில மாநில அடிப்படையிலும் , சில கூட்டுறவு அடிப்படையிலும் மற்றும் சில தனியார் அடிப்படையிலும், கூட்டு பங்கு கொள்கைகளையும் ஒருங்கிணைத்து ெசயல்படுகிறது..

நிதிகள்
-------

1. Share capital
2. Deposits from members or non-members
3. Issue of debentures
4. Accepting deposits
5. Reimbursements of subsidies from the government
6. Other funds

கடன்கள் மற்றும் முன்னேற்றங்கள்
------------------------------

நில வள வங்கி பல்வேறு விவசாயத் திட்டங்களுக்கு நீண்டகால நிதியை வழங்குகிறது. ஒரு உறுப்பினரின் கடன் வாங்கும் திறன் பொதுவாக வங்கியில் உள்ள பங்குகளின் எண்ணிக்கையின் அடிப்படையில் நிர்ணயிக்கப்படுகிறது. நிலம் அபிவிருத்தி வங்கியினால் வழங்கப்பட்ட கடன்கள் 20 முதல் 30 வருடங்களுக்குள் திருப்பிச் செலுத்தப்பட வேண்டும், கடனை 50% வரை வழங்கலாம் அல்லது 30 மடங்கு வருவாய் இருக்க வேண்டும்.  முழுமையான சரிபார்ப்பு மற்றும் கடனுக்கான தேவைக்கு பிறகு மட்டுமே கடன்கள் வழங்கப்படுகின்றன. இவ்வகையான கடன்களுக்கு வட்டி விகிதங்கள் பொதுவாக குறைவாகவும், விவசாயிகள் கடனை திருப்பி செலுத்தும் திறனுடையவராக இருக்க வேண்டும்ட. கடனை திருப்பி செலுத்தும் திறன் உள்ளவா்கள் 11 முதல் 12% வரை உள்ளனர்.

குறிப்பிட தக்க வங்கிகள்
-----------------------

* Progoti Co-operative Land Development Bank Limited
* National Co-operative Agriculture & Rural Development Banks Federation Limited
* Orissa Provincial Co-operative Land Mortgage Bank Limited
* Delta Land Development Limited
* Land and Agricultural Development Bank of South Africa

Kerala State Co Operative Agricultural and Rural Development Bank (KSCARDB)

குறிப்புகள்
-----------

1. ↑  TNAU. "LAND DEVELOPMENT BANK". TNAU Agritech Portal. 8 January 2014 அன்று பார்க்கப்பட்டது. More than one of `|author=` மற்றும் `|last=` specified (உதவி)
**முனிம் கான்** (Munim Khan) உமாயூன் மற்றும் அக்பர் பேரரசர்களின் கீழ் ஒரு முகலாயத் தளபதியாக இருந்தார். அக்பர் இவரை பிரதம அமைச்சராக நியமித்தபோது இவருக்கு *கான்-இ-கானன்* என்று பெயரிடப்பட்டது. [1] பின்னர் 1564 ஆம் ஆண்டு சுபாதார் (ஆளுநர்) என்ற பெருமையை பெற்றார். பின்னர் 1564 இல் அவர் ஜான்பூரின் சுபாதார் ஆனார். இவர் 1574-1575 காலங்களில் வங்காளம் மற்றும் பீகார் ஆளுநராகவும் பணியாற்றினார்.

தோற்றம்
-------

இவரது மூதாதையர்கள் ஆண்டிஜான் (அப்போதைய தைமூரிய பேரரசு இன்றைய உஸ்பெகிஸ்தான் ) பகுதியைச் சேர்ந்தவர்கள் ஆவர். [1] இவரது தந்தை மீரான் பேக் ஆண்டிஜானி என்பராவார்.

தாவூத் கான் கர்ரானிக்கு எதிரான பயணம்
------------------------------------

வங்காள சுல்தான் தாவூத் கான் கர்ரானியை அடக்க அக்பர் முனிம் கானை அனுப்பினார். முதன் முயற்சியில் முற்றுகையிடத் தவறிய முனிம் கான், பேரரசர் அக்பரின் நேரடி முயற்சியின் கீழ் ஹாஜிபூர் மற்றும் பாட்னாவின் கட்டுப்பாட்டை வெற்றிகரமாக கைப்பற்றினார். பின்னர் முனிம் கான் வங்காளம் மற்றும் பீகார் ஆளுநராக நியமிக்கப்பட்டார். பின்னர் இவர் வங்காளத்தின் தலைநகரான தந்தாவை 1574 செப்டம்பர் 15 அன்று கைப்பற்றினார். [1] 1575 ஆம் ஆண்டு மார்ச் 3 ஆம் தேதி நடைபெற்ற துக்காரோய் போரில், முனிம் கான் ஒரு ஒப்பந்தத்தில் கையெழுத்திடுமாறு தாவூத் ஷாவை கட்டாயப்படுத்தினார். பின்னர் ஒரிசா மட்டுமே தாவூத் ஷாவின் கட்டுப்பாட்டில் விட்டு வைத்திருந்தது. முனிம் கான் தலைநகரை வங்காளத்திலிருந்து தந்தாவின் கௌருக்கு மாற்றினார்.

இறப்பு
------

முனிம் 15 அக்டோபர் 1575 15 அக்டோபர் அன்று தந்தாவில் ஒரு தொற்றுநோயால் இறந்தார். [1] இவரது மரணத்திற்குப் பிறகு, தாவூத் கான் கர்ரானி பின்வாங்கி மீண்டும் கவுரை கைப்பற்றினார்.

மேலும் காண்க
------------

குறிப்புகள்
-----------

1. 1 2 3 4  Husain, AKM Yaqub (2012). "Munim Khan Khan-i-Khanan". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
**சென்னை வடதிருச்செந்தூர் முருகன் கோயில்** தமிழ்நாட்டில் திருவள்ளூர் மாவட்டம், சென்னை என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வடதிருச்செந்தூர் முருகன், வள்ளி, தெய்வானை சன்னதிகளும், ஐயப்பன், அகிலான்டேஸ்வரி, பைரவர், தஷ்ணாமூர்த்தி, விநாயகர் உபசன்னதிகளும் உள்ளன. இங்குக் கோயில் கோசாலை உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. சித்திரை மாதம் சித்திரை திருவிழா முக்கிய திருவிழாவாக நடைபெறுகிறது. ஐப்பசி மாதம் கந்தசஷ்டி திருவிழா திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
பூசை அறையில் வைக்கப்பட்ட நிறைகுடம்
**நிறைகுடம்** என்பது தமிழர் கலாசார அடையாளங்களில் ஒன்றாகும். தமிழரின் மங்கலப் பொருட்களுள் ஒன்றாக இது அமைகின்றது. நிறைவான குடம் எனும் பாெருளில் நிறைகுடம் எனப்படுகின்றது. முழுமையாக நீர் நிறைந்த கலசத்தில் மாவிலைகளைச் சொருகி அதன்மேல் முடி நன்கு சீவப்பட்ட தேங்காய் வைக்கப்படும். இதனோடு குத்துவிளக்கு, ஊதுபத்தி, திருநீறு, சந்தனம், குங்குமம் முதலிய மங்கலப் பொருட்களும் வைக்கப்பட்டு இவை யாவும் அரிசி அல்லது நெல் பரவிய வாழை இலையின் மேல் வைக்கப்படும்.

பொதுவாகத் தமிழர்களின் வீடுகள், மங்கல நிகழ்வுகள், கோயில் விழாக்கள் என அனைத்திலும் நிறைகுடம் வைத்தல் முக்கிய அம்சமாக விளங்குகின்றது. செய்கின்ற காரியங்கள் முழுமையாய் நிறைவுபெறும் எனும் நம்பிக்கையில் நிறைகுடம் வைக்கப்படுவதாகும். தற்போது கிறித்தவர்களும் தமது வழிபாட்டுத் தலங்களின் திருவிழாக் காலங்களில் நிறைகுடம் வைப்பதைக் காணலாம்.

பழமொழிகள்
---------

1. நிறை குடம் நீர் தளும்பாது. குறைகுடம் கூத்தாடும்

இவற்றையும் பார்க்க
------------------

பன்னீர்ச் செம்பு

மேற்கோள்கள்
-----------

1. ↑  "பயனுள்ள பழமொழிகள்". 16 சூலை 2014 அன்று பார்க்கப்பட்டது.
நிறைரி வரிசை (terminator sequence) அல்லது வரிசைகள் என்பது ஆர்.என்.ஏ நகலாக்கத்தின் (RNA transcription) முழுமையாதால் நிலையில் (termination phase) வரும் ஒரு வரிசை ஆகும். ஒரு மரபணு தனக்கான புரத கோடுகளை வெளிப்படுத்த, டி.என்.ஏ. வில் இருந்து ஆர்.என்.ஏ வாக மாற்றப்படும் நிகழ்வுக்கு ஆர்.என்.ஏ நகலாக்கம் எனப்படும். இப்பண்பு மூலக்கூற்று உயிரியலின் மையக்கோட்பாடுல் வரும் இன்றியமையாத ஒரு பிரிவு ஆகும். ஆர்.என்.ஏ நகலாக்கத்தின் போது மூன்று நிலைகள் உள்ளன. அவைகள்

ஆர்.என்.ஏ நகலாக்கத்தின் முழுமையாதலை விளக்கும் படம்
* ௧. தொடக்க நிலை (initiation phase)
* ௨. விரிவடைதல் நிலை (elongation)
* ௩. முழுமையாதல் நிலை.(termination)

ஒவ்வொரு நிலைகளிலும் பல தொடரூக்கிகள் (promoter binding factors), செயலூக்கிகள் (transcription factors), தொடக்க கரணிகள் மற்றும் விரிவு கரணிகள் என பல மரபணுக்கள் பங்கேற்கின்றன. இதில் முழுமையாதல் நிலையில் ஆர்.என்.ஏ நகலாக்கத்தை நிறைவடைய பயன்படும் வரிசைகளே நிறைரி வரிசை எனப்படும். செயற்கையாக பக்டிரியல் படிவாக்கம் செய்யப்படும் பரப்பிகளில் நோசு (NOS) (பயிரில் மட்டும் ) எனப்படும் மரபணுவின் வரிசைகள் நிறைரியாக பாவிக்கப்படுகின்றன. ஆர்.என்.ஏ நகலாக்கத்தை நிறைவடைய இவ்வரிசைகள் பயன்படுகின்றன. இந்நிகழ்வு இரு வழிகளில் நடைபெறலாம். இதற்கு ரோ (ஆர்.என்.ஏ எளிகேசு புரதம், Rho-RNA Helicase protein) எனப்படும் மரபணு பயன்படுவதால் , அதனை பொருத்து

* ரோ சார்ந்த முழுமையாதால்
* ரோ சாரா முழுமையாதால்

மேலும் இப்புரதம் கோலுயுயிரில் (E.coli) மட்டும் ஈடுபடுகின்றன.

ரோ சாரா முழுமையாதாலில் ஈடுபடும் வரிசைகள் அடினைன் மற்றும் யுரசில் துகள்கள் மிகுதியாக இருக்கும். இதனால் ஆர்.என்.ஏ தனது முடிவடையும் எல்லையில் வரும் போது, ஆர்.என்.ஏ க்கள் எளிதாக வெளியில் இழுத்து வரப்படும். ஏனெனில் அடினைன் மற்றும் யுரசில் துகள்களுக்கு இடையே இரு பிணைவுகள் உள்ளதால் இழுத்து வரப்படும் நிகழ்வு எளிதாகிறது. மாறாக சைட்டோசைனின் மற்றும் குவானின் இடையே மூன்று பிணைப்புகள் உள்ளதால் இந்நிகழ்வு நடைபெறுவது கடினமே.
**மு. பொன்னம்பலம்** (1939, புங்குடுதீவு, யாழ்ப்பாணம், இலங்கை) ஈழத்தின் குறிப்பிடத்தக்க எழுத்தாளர். கவிதை, சிறுகதை, நாவல், விமர்சனக் கட்டுரைகள் என பல்துறைகளிலும் இவர் பங்களித்திருத்து வருகிறார். 1950களில் கவிதை எழுதத் தொடங்கிய பொன்னம்பலத்தின் முதற்கவிதைத் தொகுதியான *அது* 1968 இல் வெளிவந்தது. மு. தளையசிங்கம் இவரது சகோதரர் என்பது குறிப்பிடத்தக்கது.

விருதுகளும் பரிசுகளும்
----------------------

மு. பொன்னம்பலம் எழுதிய "திறனாய்வின் புதிய திசைகள்" என்ற நூலுக்கு மலேசியாவில் தான்சிறீ சோமசுந்தரம் கலை, இலக்கிய அறவாரியம் 2010/2011ஆம் ஆண்டுகளுக்கான அனைத்துலகப் புத்தகங்களுக்கான இலக்கியப் பரிசாக 10,000 அமெரிக்க டாலர்களை வழங்கியது.

இவரது நூல்கள்
-------------

* *அது* (1968)
* *அகவெளிச் சமிக்ஞைகள்* (1980)
* *விடுதலையும் புதிய எல்லைகளும்* (1990)
* *பேரியல்பின் சிற்றொலிகள்* (1990)
* *யதார்த்தமும் ஆத்மார்த்தமும்* (1990)
* *கடலும் கரையும்* (1996)
* *காலி லீலை* (1997)
* *நோயில் இருத்தல்* (1999)
* *திறனாய்வு சார்ந்த பார்வைகள்* (2000)
* *ஊஞ்சல் ஆடுவோம்* (2001)
* *பொறியில் அகப்பட்ட தேசம்* (2002)
* *சூத்திரர் வருகை*
* *விசாரம்*
* *திறனாய்வின் புதிய திசைகள்* (2011)

மேற்கோள்கள்
-----------

தளத்தில்  
மு. பொன்னம்பலம் எழுதிய
 ***நூல்கள்*** உள்ளன.

1. ↑  டான்ஸ்ரீ சோமா புத்தகப் பரிசு
[*தொடர்பிழந்த இணைப்பு*]
**மன்காபூர்** (**Mankapur**) இந்தியாவின் உத்தரப் பிரதேச மாநிலத்தின் கிழக்கில் அமைந்த பூர்வாஞ்சல் பகுதியில் உள்ள கோண்டா மாவட்டத்தில் உள்ள பேரூராட்சி ஆகும். மன்காபூரில் மன்வார் ஆறு பாய்கிறது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின்படி, 10 வார்டுகளும், 1490 குடும்பங்களும் கொண்ட மன்காபூர் பேரூராட்சியின் மொத்த மக்கள் தொகை 9,461 ஆகும். மக்கள் தொகையில் ஆண்கள் 4,977 மற்றும் 4,484 பெண்கள் உள்ளனர். பாலின விகிதம் 1000 ஆண்களுக்கு 901 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 1165 (12%) ஆகும். இதன் சராசரி எழுத்தறிவு 84.6% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 400 மற்றும் 0 ஆகவுள்ளனர். இதன் மக்கள் தொகையில் இந்துக்கள் 79.25%, இசுலாமியர்கள் 19.54% மற்றும் பிறர் 0.49% ஆக உள்ளனர். இங்கு இந்தி, அவதி, உருது பேசுகின்றனர்.

போக்குவரத்து
------------

மன்காபூர் தொடருந்து சந்திப்பு நிலையம் 4 நடைமேடைகளைக் கொண்டது. இந்த சந்திப்பு நிலையத்தின் வழியாக அன்றாடம் 62 தொடருந்துகள் நின்று செல்கிறது. அதில் 43 விரைவு வண்டிகள், 4 பயணியர் வண்டிகள், 14 அதிவிரைவு வண்டிகள் மற்றும் 2 அந்த்யோதயா விரைவுவண்டிகளும் அடங்கும். கோண்டா, அயோத்தி, லக்னோ மற்றும் கோரக்பூர், தில்லி, பெங்களூரு, மும்பை, சாப்ரா நகரங்களை இருப்புப் பாதைகளுடன் இணைக்கிறது.

மேற்கோள்கள்
-----------

1. ↑  Mankapur Population, Religion, Caste Census 2011
2. ↑  Mankapur Junction

வெளி இணைப்புகள்
---------------

* Royal Family of Mankapur
**வினைத்திறமிக்க கார்பனைல் இனங்கள்** *(Reactive carbonyl species)* என்பவை உயர் வினைத்திறன் கொண்ட கார்பனைல் குழுக்களைக் கொண்ட மூலக்கூறுகளைக் குறிக்கும். புரதங்கள், நியூக்ளிக் அமிலங்கள், லிப்பிடுகள் எனப்படும் கொழுப்புகளை சேதப்படுத்தும் விளைவுகளை இவ்வினங்கள் கொடுக்கும் என்பதாக இவை அறியப்படுகின்றன. வளர்சிதை மாற்ற விளைபொருள்களாக அல்லது சுற்றுச்சூழலில் இருந்து வழிப்பெறுதிகளாக இவை தருவிக்கப்படுகின்றன. தாவரங்களில் காணப்படும் காசுபசு போன்ற புரோட்டியேசுகளை செயலூக்கம் செய்வதற்காக பல்வேறு வினைத்திறன் மிக்க கார்பனைல் இனங்கள் அறியப்படுகின்றன. α,β-நிறைவுறா கார்பனைல் சேர்மங்கள் என்றும் டையால்டிகைடுகள் என்றும் வினைத்திறன் மிக்க கார்பனைல் இனங்கள் வகைப்படுத்தப்படுகின்றன. 

எடுத்துக்காட்டுகள்:

* மெத்தில்கிளையாக்சால்
* கிளையாக்சால்
* அசிட்டால்டிகைடு

மேற்கோள்கள்
-----------

1. ↑  "Analysis of Reactive Carbonyl Species Generated Under Oxidative Stress". *Methods in Molecular Biology* **1743**: 117-124. 2018. doi:10.1007/978-1-4939-7668-3\_11. பன்னாட்டுத் தரப்புத்தக எண்:978-1-4939-7667-6. பப்மெட்:29332291.
2. ↑  Semchyshyn, Halyna M.; Lushchak, Volodymyr I. (2012). "Interplay Between Oxidative and Carbonyl Stresses: Molecular Mechanisms, Biological Effects and Therapeutic Strategies of Protection". *Oxidative Stress - Molecular Mechanisms and Biological Effects*. பக். 9–46. doi:10.5772/35949. பன்னாட்டுத் தரப்புத்தக எண்:978-953-51-0554-1.
பரவுகை செயலாக்கத்தில் நிறை மாற்றம் ஏற்படும் காட்சியை நீரிலே மஞ்சள் நிறப் பொடி பரவுதலை வைத்துக் காணலாம்.
**நிறை மாற்றவியல்** (Mass Transfer) என்பது ஓரிடத்தில் இருந்து இன்னொரு இடத்திற்கு நிறையை மாற்றும் அல்லது செலுத்தும் நிகழ்வைக் குறிப்பதாகும். மாறும் நிறையானது முழுப்பொருளாக ஓடையாகவோ, வாகையாகவோ, அல்லது சில பின்னங்களாகவோ இருக்கலாம். உட்கவர்தல், ஆவியாதல், காய்தல், சவ்வின்வழி வடிகட்டல், சவ்வூடு பரவல், வடித்திறக்கல் போன்ற பல வேதிச் செயல்முறைகளில் நிறைமாற்றத்தைக் காணலாம். 

ஒரு குளத்தில் இருந்து ஆவியாகும் நீர்; சிறுநீரகம், கல்லீரல் போன்றவற்றில் தூய்விக்கப்படும் குருதி; போன்றவை அன்றாட நிகழ்வுகளில் காணப்படும் சில நிறை மாற்றச் செயல்கள். தொழிலகங்களில் காணப்படும் நிறை மாற்றச் செயல்களுள் சில: வடித்திறக்கல் கோபுரங்களில் வேதிப் பொருட்களை அவற்றின் கொதிநிலை வேறுபாடுகளை வைத்துப் பிரித்தல், உட்கவர் கோபுரங்களில் நிகழும் மாற்றங்கள், போன்றவை. குளிர்விக்கும் கோபுரங்களில் சுடு நீரைக் குளிர்ந்த காற்றினைக் கொண்டு குளிர வைக்கும் செயல்முறையில் நிறை மாற்றமும் வெப்ப மாற்றமும் சேர்ந்தே காணப்படும்.

வேதிப் பொறியியல்
----------------

வேதிப் பொறியியல் துறையில் நிறை மாற்றவியல் பெரிதும் பயன்படுகிறது. வேதிவினைப் பொறியியல், பிரித்தல் பொறியியல், வெப்ப மாற்றவியல், போன்ற பல உள் துறைகளில் நிறை மாற்றவியல் பயன்படுகிறது.

சில வெப்ப இயக்கவியல் காரணங்களால் நிறை மாற்றம் நிகழலாம் என்றாலும், நிறை மாற்றத்திற்கான ஆதார காரணம் வேதிப்பண்பில் அமைந்திருக்கும் வேறுபாடுகளே. ஒரு வேதிப் பொருள் உயர் வேதிப்பண்பு உள்ள இடத்தில் இருந்து குறைந்த வேதிப்பண்பு உள்ள இடத்திற்கு மாறுவது இயல்பு. அதனால் நிறைமாற்றத்தின் உச்ச அளவைத் தீர்மாணிப்பது இரண்டு இடங்களுக்கு இடையே வேதிப்பண்பில் ஏற்படும் சமநிலையே.
**தொல்படிமவியல் திறனாய்வு** (archetypal criticism) என்பது, இலக்கியப்] படைப்பொன்றில் காணப்படும் தொல்படிமங்களையும், தொல்படிமக் கோலங்களையும் ஆராய்வதன் மூலம் அவ்விலக்கியத்தை ஆய்வு செய்யும் முறை ஆகும். இதை **இனக்குழுப் பார்வை முறை**, **தொன்மவியல் அணுகுமுறை**, **சடங்கியல் அணுகுமுறை** போன்ற பெயர்களாலும் குறிப்பிடுவது உண்டு. 

மனித இனத்தின் தொல்பழங்கால அறிவும், உணர்வுகளும் மனித அடிமனத்தில் புதைந்து கிடக்கின்றன என்றும், பிற்காலத்தில் மனிதர்கள் அவற்றைத் தொன்மங்களாகவும், குறியீடுகளாகவும், சடங்குகளாகவும், எச்சங்களாகவும் வெளிப்படுத்துகின்றனர் என்றும் சில உளவியலாளர்கள் கூறுகின்றனர். இவ்வாறான தொல்படிமங்கள் இலக்கியங்களில் சொற்கள், சூழ்நிலைகள் போன்றவற்றினூடாக வெளிப்படுகின்றன. தொல்படிமவியல் திறனாய்வு இவற்றை ஆராய்ந்து விளக்குவதை நோக்கமாகக் கொண்டுள்ளது.

குறிப்புக்கள்
-------------

1. ↑  Literary Terms and Definitions: A
2. ↑  நடராசன், தி. சு. 2009. பக். 191, 192.

உசாத்துணைகள்
------------

* பஞ்சாங்கம், க. *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு. *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
----------------------

* திறனாய்வுக் கோட்பாடுகளின் பட்டியல்‎‎
* உளப்பகுப்பாய்வுத் திறனாய்வு
தமிழில் பத்து வகையான எச்சங்கள் உண்டு. அவற்றில் ஒன்று **வினையெச்சம் (வினை+எச்சம்)**. வினையெச்சம் என்பது ஒரு வினைமுற்றினை ஏற்று முடிவு பெறும் எச்சவினைச்சொல் ஆகும். வினையெச்சம் இருவகைப்படும். அவை, ***தெரிநிலை வினையெச்சம்***, ***குறிப்பு வினையெச்சம்*** என்பன.

எ.கா : ***படித்து*** வந்தான். ***மெல்ல*** நடந்தான்.

வினையெச்சச் சொற்கள் பொதுவாக **இ அல்லது உ** ஆகிய ஓசைகளைக் கொண்டு முடியும்.

தெரிநிலை வினையெச்சம்
--------------------

ஒரு வினையெச்சத் தொடரில் காலத்தையும் செயலையும் உணர்த்தி நின்று, ஒரு வினைமுற்றினைக் கொண்டு முடிவுறும் எச்சவினைச்சொல் **தெரிநிலை வினையெச்சம்** எனப்படும்

**எ.கா:** **படித்துத்** தேறினான்

குறிப்பு வினையெச்சம்
--------------------

ஒரு வினையெச்சத் தொடரில் காலத்தை வெளிப்படையாக உணர்த்தாமல், பண்பினை மட்டும் உணர்த்திநின்று, ஒரு வினைமுற்றினைக் கொண்டு முடிவுறும் எச்சவினைச்சொல் **குறிப்பு வினையெச்சம்** எனப்படும்

**எ.கா:** **மெல்ல** நடந்தான்

வினையெச்சப் புணர்ச்சி
---------------------

பொதுவாக வல்லினம் வந்து புணரும்போது குற்றியலுகரத்தில் முடியும் வினையெச்சங்களில் மென்தொடர், இடைத்தொடர்க் குற்றியலுகரங்கள் நிலைமொழியாக நிற்க வருமொழியில் வல்லினம் வந்தாலும் ஒற்று மிகா. ஏனைய அனைத்து வகையான வினையெச்சங்களும் இடையொற்று மிக்கே முடியும். 

எடுத்துக்காட்டு

மிகாதன
* நட**ந்து** போனான் - மென்-தொடர்க் குற்றியலுகரம் முன்னர் ஒற்று மிகவில்லை.
* செ**ய்து** பார்த்தான் - இடைத்தொடர்க் குற்றியலுகரம் முன்னர் ஒற்று மிகவில்லை.

மிகுவன
* பார்**த்துப்** படித்தான் - வன்-தொடர்க் குற்றியலுகரம் முன்னர் ஒற்று மிகுந்தது.
* மெல்லப் பேசு - குறிப்பு வினையெச்சம் முன்னர் ஒற்று மிகுந்தது.
* செய்யச் சொன்னான் - 'அ' எழுத்தில் முடியும் வினையெச்சம் முன் ஒற்று மிகுந்தது.
* செய்யாக் கிடந்தான் - 'ஆ' எழுத்தில் முடியும் வினையெச்சம் முன் ஒற்று மிகுந்தது.
* ஓடிப் போனான் - 'இ' எழுத்தில் முடியும் வினையெச்சம் முன் ஒற்று மிகுந்தது.
* செய்யூஉக் கிடந்தான் - 'ஊ' எழுத்தில் முடியும் வினையெச்சம் முன் ஒற்று மிகுந்தது.

### சில குறியீடுகள்

* செய்யிய என்பது வினையெஞ்சு கிளவிகளில் ஒன்று
* செய்யா என்னும் வினையெஞ்சு கிளவி
* இன்றி என்னும் வினையெஞ்சு கிளவி
* செயின் - னகர இறுதி வினையெஞ்சு கிளவி

இவற்றையும் பார்க்கவும்
----------------------

* பெயரெச்சம்
* வினைச்சொல்
* தமிழ் இலக்கணம்

அடிக்குறிப்பு
-------------

1. ↑  வினையெஞ்சு கிளவி வல்லெழுத்து மிகும் (தொல்காப்பியம் உயிர் மயங்கியல் 2)
2. ↑  இகர இறுதி வினையெஞ்சு கிளவி (தொல்காப்பியம் உயிர் மயங்கியல் 34)
3. ↑  ஊகார இறுதி வினையெஞ்சு கிளவி (தொல்காப்பியம் உயிர் மயங்கியல் 63)
4. ↑  (தொல்காப்பியம் உயிர் மயங்கியல் 8)
5. ↑  (தொல்காப்பியம் உயிர் மயங்கியல் 20)
6. ↑  (தொல்காப்பியம் உயிர் மயங்கியல் 35)
7. ↑  (தொல்காப்பியம் புள்ளி மயங்கியல் 38)
2014 ஆம் ஆண்டு உற்பத்தி செய்யப்பட்ட  நிலக்கரியின் அடிப்படையில் ஐரோப்பிய நாடுகளின் தரவரிசை பட்டியல் இங்கு கொடுக்கப்பட்டுள்ளது. பன்னாட்டு எண்ணெய் மற்றும் எரிவளி நிறுவனமான  பிரித்தானிய பெட்ரோலிய நிறுவனம்  2015 ஆம் ஆண்டு வெளியிட்ட உலக ஆற்றல் புள்ளிவிவர மதிப்பாய்வு அடிப்படையில் இப்பட்டியல் வரிசைப்படுத்தப்பட்டுள்ளது. உலக நிலக்கரி உற்பத்தியில் 0.05 சதவீதத்திற்கும் அதிகமான நிலக்கரி உற்பத்தியைக் கொண்ட நாடுகள் இங்கு தரவரிசைப்படுத்த எடுத்துக் கொள்ளப்பட்டுள்ளன. பணமதிப்பு எண்ணெய் மதிப்புக்குச் சமமான டன்களில் கொடுக்கப்பட்டுள்ளது.

நாடுகள்
-------

| தரவரிசை | நாடு/பகுதி | நிலக்கரி உற்பத்தி  (மில்லியன் டன் எண்ணெய்க்கு சமம்) | பங்கு  மொத்தம் (%) |
| --- | --- | --- | --- |
| — |  *உலகம்* | 3,933.4 | 100 |
| — | *ஐரோப்பிய ஒன்றியம் ஐரோப்பிய ஒன்றியம்* | 151.4 | 3.9 |
| 1 | உருசியா உருசியா | 170.9 | 4.3 |
| 2 | கசக்கஸ்தான் கசக்கஸ்தான் | 55.3 | 1.4 |
| 3 | போலந்து போலந்து | 55.0 | 1.4 |
| 4 | செருமனி ஜெர்மனி | 43.8 | 1.1 |
| 5 | உக்ரைன் உக்ரைன் | 31.5 | 0.8 |
| 6 | துருக்கி துருக்கி | 17.8 | 0.5 |
| 7 | செக் குடியரசு செக் குடியரசு | 17.3 | 0.4 |
| 8 | ஐக்கிய இராச்சியம் ஐக்கிய இராச்சியம் | 7.0 | 0.2 |
| 9 | கிரேக்க நாடு கிரேக்கம் (நாடு) | 6.3 | 0.2 |
| 10 | பல்காரியா பல்காரியா | 5.2 | 0.1 |
| 11 | உருமேனியா உருமேனியா | 4.4 | 0.1 |
| 12 | அங்கேரி அங்கேரி | 2.0 | 0.1 |
|

மேற்கோள்கள்ம்
-------------

1. ↑  Statistical Review of World Energy June 2015
**மனோரஞ்சன் பட்டாச்சார்யா** (*Manoranjan Bhattacharya*) இந்திய சுதந்திர ஆர்வலரும் வங்காள புரட்சியாளரும் ஆவார்.

புரட்சிகர நடவடிக்கைகள்
----------------------

பட்டாச்சார்யா கிழக்கு வங்காளம் மற்றும் அசாமின் பரித்பூர் மாவட்டத்தில் உள்ள எரிகாட்டியில் பிறந்தார். மதரிபூரின் புரட்சிகர *மதரிபூர் குழுவில்* சேர்ந்தார். பட்டாச்சார்யா மாணவராக இருந்தபோது, 1930 ஆம் ஆண்டின் ஏப்ரல் மாதம் 18 ஆம் தேதியன்று சிட்டகாங் ஆயுதக் களஞ்சியத் தாக்குதலில் பங்கேற்றார். 1932  ஆம் ஆண்டு மார்ச்சு மாதம் 14 ஆம் தேதி சமுகரியாவில் நடந்த தபால் பை கொள்ளைதான் இவரது கடைசி நடவடிக்கையாகும். கொள்ளையின் போது, பட்டாச்சார்யா ஒரு தபால் அலுவலக ஊழியர் இவருடன் சண்டையிட்டார் என்பதற்காக அவரை கொன்றார்,.  

### இறப்பு

பட்டாச்சார்யாவும் நான்கு புரட்சியாளர்களும் காவல்துறையினரால் கைது செய்யப்பட்டு பரித்பூர் சிறையில் அடைக்கப்பட்டனர். பட்டாச்சார்யாவுக்கு 1932 ஆம் ஆண்டு மே 12 அன்று மரண தண்டனை விதிக்கப்பட்டது. இதைத் தொடர்ந்து 1932 ஆம் ஆண்டு ஆகத்து மாதம் 22 ஆம் தேதியன்று பரிசால் மாவட்ட சிறையில் பட்டாச்சார்யா தூக்கிலிடப்பட்டார். மற்ற சக குற்றவாளிகளுக்கு பல்வேறு நீண்ட கால சிறைத்தண்டனை விதிக்கப்பட்டது.

மேற்கோள்கள்
-----------

1. ↑  VOL - I, P. N. CHOPRA (1969). *Who's Who of Indian Martyrs*. பன்னாட்டுத் தரப்புத்தக எண்:9788123021805.. பார்த்த நாள்: December 7, 2017.
2. 1 2  Kali Charan Ghosh (2012). *Chronological Dictionary of INDIA's Independence*. பன்னாட்டுத் தரப்புத்தக எண்:978-81-86806-20-3.
3. ↑  Vol - I, Subodh C. Sengupta & anjali Basu (2002). *Sansad Bangali Charitavidhan (Bengali)*. பன்னாட்டுத் தரப்புத்தக எண்:81-85626-65-0.
**மன்சார் ஏரி** (Mansar Lake) சம்முவிலிருந்து 62 கிலோ மீட்டர் தொலைவில் அமைந்துள்ளது. மன்சார் ஏரி காடுகளால் சூழப்பட்ட மலைகளால் ஆன ஏரியாகும். இந்த ஏரியின் நீளம் ஓர் மைலும் அகலம் அரை மைலுமாக உள்ளது. சுரின்சார்-மன்சார் ஏரிகள் நவம்பர் 2005 இல் ராம்சார் சாசன இடங்களாக அறிவிக்கப்பட்டன.

வரலாறு
------

சம்முவில் பிரபலமான சுற்றுலா தலமாகத் இருப்பது மட்டுமல்லாமல், இந்த ஏரி, புனித தளமாகவும் உள்ளது. இது மனசரோவர் ஏரியின் புராணத்தையும் புனிதத்தையும் பகிர்ந்து கொள்கிறது. ஏரியின் கிழக்குக் கரையில் ஆதிசேடன் (ஆறு தலைகளைக் கொண்ட ஒரு பாம்பு) சன்னதி ஒன்று உள்ளது. இந்த ஆலயம் பெரிய கற்பாறையை உள்ளடக்கியது. இங்குப் பல இரும்புச் சங்கிலிகள் வைக்கப்பட்டுள்ளன. இவை ஆதிசேசனின் சிறிய பாம்புகளைக் குறிக்கும். உமாபதி மகாதேவன் மற்றும் நரசிம்மாவின் இரண்டு பழங்கால கோயில்களும் துர்காவின் கோயிலும் மன்சார் ஏரிக்கு அருகில் அமைந்துள்ளன. பண்டிகை காலங்களில் மக்கள் ஏரியின் நீரில் புனித நீராடுகிறார்கள்.

புதுமணத் தம்பதிகள் ஏரியைச் மூன்று முறை சுற்றி வந்து (*பரிகரம்*) பாம்புகளின் அதிபதியான கிழக்குக் கரையில் அமைந்துள்ள ஆதிசேடனின் அருள் பெறுவதை நம்பிக்கையாகக் கொண்டுள்ளனர்.

இந்துக்களின் சில சமூகங்கள் தங்கள் ஆண் குழந்தைகளின் *முண்டன்* விழாவை (முதல் முடி இறக்குதலை) இங்குச் செய்கின்றனர்.

ஏரியின் கரையில் சில பழங்கால கோயில்களும் உள்ளன. இக்கோயில்களுக்குப் பக்தர்கள் அதிக அளவில் வருகை தருகின்றன. படகு சவாரிக்கும் மன்சார் சிறந்தது. சுற்றுலாத்துறை போதுமான படகு வசதிகளை வழங்கியுள்ளது.

மன்சார் ஏரியின் பால் உள்ள அனைத்து மதங்களின் நம்பிக்கையும் பாரம்பரியமும் போல இங்குள்ள தாவரங்களும் விலங்கினங்களும் புகழ் பெற்றுள்ளன. ஏரியில் அமைக்கப்பட்டபைஞ்சுதை நடைபாதை, ஒளி அமைப்பு பருவகால பறவைகள், ஆமை மற்றும் மீன்களை எளிதாகக் காணும் வகையில் அமைந்துள்ளது. புள்ளி மான், நீலான் உள்ளிட்ட மான்களின் புகலிடமாகவும் உள்ளது. நீர்ப் பறவைகளான கொக்குகள், வாத்துகள் போன்ற பறவைகளும் காணப்படுகின்றன. 

குஜ்ஜர் மற்றும் பேகர்வால்களின் பாரம்பரிய உடையுடன் மற்றும் வழக்கமான தனித்துவமான வாழ்க்கை முறையை மேற்கொள்வதை மன்சார் மலைகளில் காணலாம்.

இந்த மன்சார் ஏரி சாலை முக்கிய சாலையான பதான்கோட் (பஞ்சாப்) உதம்பூர் (ஜம்மு & காஷ்மீர், ஜம்மு மாகாணம்) சாலையுடன் இணைகிறது. உதம்பூர் என்பது தேசிய நெடுஞ்சாலை 1ல் அமைந்த முக்கியத்துவம் வாய்ந்த நகரமாகும். மன்சார் அல்லது சம்பாவிலிருந்து உதம்பூர் செல்லும் குறுக்குவழி சாலை ஜம்மு நகரத் தொடாமல் கடந்து செல்கிறது. மன்சாருடன் இணைக்கப்பட்டுள்ள சிறிய சுரின்சார் ஏரி ஜம்முவிலிருந்து (பைபாஸ் சாலை வழியாக) 24 கிலோ மீட்டர் தொலைவில் அமைந்துள்ளது.

மேற்கோள்கள்
-----------

1. ↑  "Surinsar-Mansar Lakes". *Ramsar Sites Information Service*. 25 April 2018 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2017-07-15 அன்று மூலம் பரணிடப்பட்டது. 2017-06-30 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2017-07-15 அன்று மூலம் பரணிடப்பட்டது. 2017-06-30 அன்று பார்க்கப்பட்டது.
**வினைச்சொல்** என்பது ஒரு பொருளின் வினையை (செயலை) உணர்த்துவதாகும். எ.கா கண்ணன் ஓடினான் என்ற தொடரில் ஓடினான் வினைச்சொல்லாகும். பழம் மரத்தில் இருந்து வீழ்ந்தது என்ற வசனத்தில் வீழ்ந்தது வினைச்சொல்லாகும். முடிவு பெற்ற வினைச்சொல் முற்று எனப்படும். முடிவு பெறாத வினைச்சொல் எச்சம் எனப்படும்.

முற்று இருவகைப்படும். அவை

* தெரிநிலை வினைமுற்று
* குறிப்பு வினைமுற்று

எச்சம் இரண்டு வகைப்படும். அவை

* பெயரெச்சம்
* வினையெச்சம்

ஒரு வினையானது (செயலானது) முடிவுறாமல் தொக்கி நிற்பது எச்சம். இதனை எச்சவினை என்பர். இத்தகைய எச்சவினையானது பெயரைக்கொண்டு முடிவுற்றால் அது பெயரெச்சம். வினையைக் கொண்டு முடிவுற்றால் அது வினையெச்சம்
சான்று:
படித்த- இதனோடு பெயரை மட்டுமே சேர்க்க இயலும்
படித்து- இதனோடு வினையை மட்டுமே சேர்க்க இயலும்
இப் பெயர், வினை எச்சங்கள் 
1.தெரிநிலை
2. குறிப்பு
என இரண்டாகப் பகுக்கப்படும்

முற்று
------

### தெரிநிலை வினைமுற்று

செய்பவன், கருவி, நிலம், செயல், காலம், செய்பொருள் என்னும் ஆறையும் உணர்த்துவது தெரிநிலை வினைமுற்று ஆகும்

**எ.கா:** கயல்விழி மாலை 
*தொடுத்தாள்*

### குறிப்பு வினைமுற்று

பொருள், இடம், காலம், சினை, குணம், தொழில் என்னும் ஆறின் அடிப்படையில் தோன்றி, செய்பவன், கருவி, நிலம், செயல், காலம், செய்பொருள் என்னும் ஆறினுள் செய்பவனாகிய கருத்தாவை மட்டும் விளக்குவது குறிப்பு வினைமுற்று ஆகும்.

**எ.கா:** அவன் *பொன்னன்*.

எச்சம்
------

### வினையெச்சம்

வினையெச்சம் என்பது வினை முற்றினைக் கொண்டு முடிவுறும் காலங்காட்டுகின்ற, முற்றுபெறா வினைச் சொற்கள் ஆகும். வினையெச்சம் தெரிநிலை வினையெச்சம், குறிப்பு வினையெச்சம் என இருவகைப்படும்.

**எ.கா:** *படித்துத்* தேறினான்

இவற்றையும் பார்க்கவும்
----------------------

* தமிழ் இலக்கணம்
**வசந்த் ராய்** (Vasant Rai) (1942-1985) இவர், இந்திய இசையில் உலகின் மிகவும் புகழ்பெற்ற நிபுணர்களில் ஒருவராக இருந்தார். மேலும் சரோத் என்ற இந்தோ-ஆப்கானிய கருவியை வாசித்தார்.

தனிப்பட்ட வாழ்க்கையும், கல்வியும்
---------------------------------

இவர் பிரான்சின் பாரிஸில் பிறந்தார். ரவிசங்கரின் ஆசிரியராக நன்கு அறியப்பட்ட பாபா அலாவுதீன் கானின் கடைசி மாணவராக இருந்தார். அமெரிக்காவின் கார்னகி அரங்கத்தில் நடந்த நிகழ்ச்சிக்குப் பின்னர் இவர் தனது நியூயார்க்கு நகரத்தில் இறந்தார்.

தொழில்
------

இவர் தனது சிறுவ்யதிரேயே அமெரிக்கா சென்று, 1969 ஆம் ஆண்டில் நியூயார்க் நகரில் குடியேறினார். முக்கியமாக கிரீன்விச் கிராமப் பகுதியிலும், சுற்றுப்பயணம் செய்யாதபோது செல்சியா விடுதியிலும் சிறிது காலம் வாழ்ந்தார். 1969 முதல் 1985 வரை கிரீன்விச் கிராமத்தில் ஆலம் என்ற இசைப்பள்ளியை நடத்தினார். அல்லா ரக்கா, மகாபுருசு மிசுரா, சம்தா பிரசாத், சாகீர் உசைன் போன்ற தபலா கலைஞர்களுடன் உடன் சென்றார். இவர், இந்திய இசைக்கலைஞர்களுக்கு கற்பித்த்தார். அதில் மிகவும் குறிப்பிடத்தக்கவர்களாக சரோத் இசைக்கலைஞர் பிரதீப் பரோட், மாண்டலின் கலைஞர் ஈமு தேசாய், சித்தார் கலைஞர் சமிம் அகமது கான் போன்றவர்கள் அடங்குவர். குறிப்பிடத்தக்க மேற்கத்திய இசைக்கலைஞர்களான *லெக்ஸ் ஹிக்சன், கொலின் வால்காட், டான் செர்ரி* போன்றவர்களுக்கும் கற்பித்தார்.

இவர், 1975 முதல் 1982 வரை *வான்கார்ட் ரெக்கார்ட்* என்ற இசைத்தட்டு நிறுவனத்தின் மூலம் பிரத்தியேகமாக தனது இசை நிகழ்ச்சிகளை வெளியிட்டார். இவர் வாசிக்கும் சரோத் கருவி இவரது குரு அல்லாவுதீன் கானின் பரிசாகும். இது 1930 களில் அல்லாவுதீன் கானின் தம்பி அயித் அலிகானால் செய்யப்பட்டது.

மேற்கோள்கள்
-----------

1. ↑  "Vasant Rai biography and interview". Raga.com. 2012-04-04 அன்று பார்க்கப்பட்டது.
நில உச்சவரம்பு சட்டம்[]
-----------------------

தமிழ்நாடு நிலச்சீர்திருத்த (நில உச்சவரம்பு)நிர்ணய சட்டம் 1961. இச்சட்டம் நடைமுறைக்கு வந்த நாள் 15.2.1970.

* இதன் படி 5 பேர் கொண்ட குடும்பத்திற்கு 15 தர ஏக்கர்.
* கூடுதல் உறுப்பினர்களுக்கு 5 ஏக்கர்.
* மொத்த உச்சவரம்பு 30 ஏக்கர்.
* பெண்களுக்கு சீதனமாக தர 10 தர ஏக்கர் நிலம் தனியே அனுமதி உண்டு.
* தமிழகத்தில் ஜென்மம் நிலம்-நீலகிரி மாவட்டம்.
* பாதாம் நிலம்-கன்னியாகுமாரி.
* பண்னையாள் நிலம்-தஞ்சாவூர்.

**மதராஸ் குடியானவர்கள் பாதுகாப்புச் சட்டம் தமிழ்நாடு நிலச்சீர்திருத்த (நில உச்சவரம்பு)நிர்ணய சட்டம் 1961**

சட்டத்திற்கு எதிரான இயக்கங்கள்
------------------------------

அன்றைய காங்கிரஸ் அரசு சட்டப் பேரவையில் அறிமுகப்படுத்திய நில உச்ச வரம்பு திருத்த சட்டமசோதா நிலப்பிரபுக்களை காப்பாற்றும் நோக்கத்துடன் கொண்டு வரப்பட்டதாக குற்றம் சாட்டிய விவசாயிகள் , அதனை எதிர்த்து மசோதாவில் திருத்தம் கொண்டுவரக்கோரி பி. சீனிவாசராவ் தலைமையிலான தமிழ்நாடு விவசாயிகள் சங்கம் தமிழகம் முழுவதும் மக்களிடம் கோரிக்கையை கொண்டு செல்ல மாபெரும் பாதயாத்திரையை மேற்கொண்டது. தமிழ்நாடு விவசாயிகள் சங்கம் அப்போதைய மாநில தலைவராக இருந்த பி.சீனிவாசராவ் தலைமையில் கோவையிலிருந்து ஒரு அணி யும் அப்போதைய பொதுச்செயலாளர் தோழர் மணலி கந்தசாமி தலைமையில் மதுரையி லிருந்து ஒரு அணியுமாக இரண்டு பகுதிகளி லிருந்து சென்னை நோக்கி நடைப் பயண பிரச்சார இயக்கம் புறப்பட்டது. இரண்டு குழுக்களும் 600 மைல் தூரம் 37 நாட்கள் 50 லட்சத்திற்கும் மேற்பட்ட மக்களிடம் பிரச்சாரம் செய்தனர்.

மேற்கோள்கள்
-----------

1. ↑  "மனித உரிமைப் போராளி தோழர் பி.சீனிவாசராவ்". *தீக்கதிர்*: p. 4. 30-09-2019. .
இளம்பூரணர் உரை தொல்காப்பியம் நூல் முழுமைக்கும் உள்ளது. உரை தோன்றிய காலம் 11 ஆம் நூற்றாண்டு. **இளம்பூரணரின் தொல்காப்பிய உரை**யைப் பின்பற்றி இரண்டு நூற்றாண்டுகளுக்குப் பின்னர் நன்னூல் என்னும் இலக்கண நூல் தோன்றியது. தொல்காப்பியத்துக்கு எழுதப்பட்ட பழைய உரை ஒன்று உண்டு. 15 ஆம் நூற்றாண்டில் தோன்றிய இது தொல்காப்பியம் சொல்லதிகாரத்தில் ஒரு பகுதிக்கு மட்டும் கிடைத்துள்ளது. 

**உரைநலம்** - பிறர் உட்புகுந்து காணமுடியாவண்ணம் இருண்டு கிடந்த தொல்காப்பியம் என்னும் சரக்கு அறையுள் தம் அறிவு என்னும் அவியா விளக்கைக் கொண்டு துருவி, ஆங்கே குவிந்து கிடந்த அரிதான குவியல்களை உலகிற்கு முதலில் விளக்கிக் காட்டிய பெருந்தகை என இளம்பூரணரை மு. இராகவையங்கார் பாராட்டியுள்ளார்.

இளம்பூரணர் தரும் விளக்கம்
-------------------------

இளம்பூரணர் தமக்குச் சுமார் 1500 ஆண்டுகள் முற்பட்ட நூல் தொலகாப்பியத்துக்கு கண்டிருக்கும் விளக்கங்கள் மிகவும் நுட்பமானவை. அவற்றுள் சில இங்கு எடுத்துக்காட்டுகளாகத் தர்ரப்படுகின்றன.

* நூன்மரபு இயல் – இதனுள் கூறுகின்ற இலக்கணம் மொழியிடை நின்ற எழுத்திற்கு அன்றித் தனி (நின்ற) எழுத்திற்கு என உணர்ந்துகொள்க.
* மொழிமரபு இயல் – இதனுள் கூறுகின்றது, தனி நின்ற எயுத்திற்கு அன்றி மொழியிடை (நின்ற) எழுத்திற்கு என உணர்க.
* தொகைமரபு இயல் – 24 ஈற்றில் முடிவனவற்றை எல்லாம் தொகுத்து முடித்தலின் தொகைமரபு எனப்பட்டது.
* உருபியல் – (சாரியை முதலான) உருபுகளோடு பெயர் புணரும் இயல்பு.
* உயிர் மயங்கியல் – உருபுப் புணர்ச்சி கூறிய பின் பொருள்-புணர்ச்சி கூறுவது.
* எச்சவியல் – எல்லா ஓத்தினுள்ளும் எஞ்சிய பொருள் உணர்த்துவது.
* பொருள் அதிகாரம் – சொல்லால் உணரப்படும் பொருள் பற்றிக் கூறுவது.
* மரபியல் – பொருளைக் குறிக்கும் மரபு.

பதிப்பு
-------

தொல்காப்பியம் பொருளதிகாரத்துக்கு இருந்த ஓலை ஒன்றே ஒன்று. அது கனகசுந்தரம் பிள்ளையிடமிருந்து பெறப்பட்டது. அதனைப் பெற்று வ. உ. சிதம்பரம்பிள்ளை படியெடுத்து அகத்திணையியல், புறத்திணையியல் ஆகிய இரண்டு இயல்களை மட்டும் 1928-ல் பதிப்பித்தார். உதவியவர் வாவின்ன. இராமசாமி சாஸ்திருலு அண்ட் சன்ஸ் நிறுவனத்தின் தலைவராயிருந்த இராமசாமி சாஸ்திருலு மகன் வெங்கடேஸ்வர சாஸ்திருலு. (தெலுங்கர்) ரா. இராகவையங்காரிடம் இருந்த சொல்காப்பியம் செய்யுளியல் ஓலையை வாங்கிப் படியெடுக்கும்போது வ.உ.சி. சிறையில் அடைக்கப்பட்டார். சிறையிலிருந்து வெளிவந்ததும் மனம் நொந்துபோயிருந்த இவரிடமிருந்த ஓலையை வாங்கி, ஒப்புநோக்கி, சு. வையாபுரிப்பிள்ளை தொல்காப்பியம் பொருளதிகாரம் முழுமைக்குமான இளம்பூரணர் உரையைப் பதிப்பித்தார்.

கருவிநூல்
---------

* மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005
* தொல்காப்பியம் (எழுத்து சொல் பொருள்) மூலமும் உரையும், உரையாசிரியர் இளம்பூரணர், சாரதா பதிப்பகம், சென்னை 14, 2010

அடிக்குறிப்பு
-------------